Document ID: 32003R1701

Komisijos reglamentas (EB) Nr. 1701/2003
2003 m. rugsėjo 24 d.
pritaikantis Europos Parlamento ir Tarybos reglamento (EB) Nr. 1592/2002 dėl bendrųjų taisyklių civilinės aviacijos srityje ir įsteigiančio Europos aviacijos saugos agentūrą, 6 straipsnį
(tekstas svarbus EEE)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 2002 m. liepos 15 d. Europos Parlamento ir Tarybos reglamentą (EB) Nr. 1592/2002 dėl bendrųjų taisyklių civilinės aviacijos srityje ir įsteigiantį Europos aviacijos saugos agentūrą [1], ypač į jo 6 straipsnio 2 dalį,
kadangi:
(1) Reglamento (EB) Nr. 1592/2002 6 straipsnio 2 dalyje reikalaujama, kad produktai, dalys ir prietaisai atitiktų aplinkos apsaugos reikalavimus, esančius 1999 m. lapkričio mėn. išleistame Tarptautinės civilinės aviacijos konvencijos (toliau - Čikagos konvencija) 16 priede, išskyrus jo priedėlius,
(2) Priėmus Reglamentą (EB) Nr. 1592/2002, reikalaujantį pritaikyti 6 straipsnio 1 dalį to paties reglamento 54 straipsnio 3 dalyje nurodyta tvarka, buvo iš dalies pakeista Čikagos konvencija ir jos priedai.
(3) Dabartiniame reglamente numatytos priemonės atitinka Europos aviacijos saugos agentūros komiteto, įsteigto pagal Reglamento (EB) Nr. 1592/2002 54 straipsnį, nuomonę,
PRIĖMĖ ŠĮ REGLAMENTĄ:
1 straipsnis
Reglamento (EB) Nr. 1592/2002 6 straipsnio pirmoji dalis pakeičiama taip:
"1. Produktai, dalys ir prietaisai atitinka aplinkos apsaugos reikalavimus, esančius 2002 m. kovo mėn. I tomui ir 1999 m. lapkričio mėn. II tomui išleistame Čikagos konvencijos 16 priede, išskyrus 16 priedo priedėlius."
2 straipsnis
Šis reglaments įsigalioja 2003 m. rugsėjo 28 d.
Šis reglamentas yra privalomas visas ir tiesiogiai taikomas visose valstybėse narėse
Priimta Briuselyje, 2003 m. rugsėjo 24 d.

Labels: 8
15